kardosdrur/scandi-wiki huggingface dataset:
Aleksandras Stulginskis

Aleksandras Stulginskis (født 26. februar 1885 i Kutaliai, det russiske imperium, død 22. september 1969 i Kaunas) var en litauisk politiker. Han var en af underskriverne Litauens uafhængighedserklæring i 1918.

Liv og karriere 
Stulginskis begyndte i starten af 1900'tallet med teologiske studier i Kaunas, disse fortsætte han i Innsbruck i Østrig, han besluttede sig dog for ikke ville være præst og flyttede i stedet over til Institute of Agricultural Sciences på Grækenlands Universitet. Han blev færdig i 1913 og returnerede til Litauen, her starte han som landmand, ved siden af skrev han artikler om agronomi i litauiske aviser. I 1918 blev han selv udgiver af et magasin.

Under 1. verdenskrig flyttede Stulginskis til Vilnius, her var han en af grundlæggerne af Litauens Kristen Demokratiske Parti og var leder for dets centralkomite i 1917. Kort efter blev han også valgt ind i Litauens parlament. Han var fortaler for en demokratisk republik i Litauen. Selvom at Stulginskis var imod ideen om monarki, var han alligevel en del af det politiske under monarkiet i landet fra 11. juli til 2. november 1918. Under uafhængigheden var Stulginskis en af organisatorerne af den nationale hær til forsvar for landet imod Rusland og Polen.

Stulginskis sad flere gange som minister, fra maj 1920 til 1922 var han talsmand for Litauens parlament, han var mellem 1922 og 1926 den anden præsident for landet. Stulginskis var også talsmand for Seimas mellem 1926-1927.

Stulginskis trak sig i 1927 tilbage fra politik, herefter arbejdede han med landbrug på sin gård. I 1941 blev Stulginskis og hans hustru arresteret af NKVD, han blev deporteret til gulag i Krasnoyarsk regionen, hans hustru til Komi området. Efter 2. verdenskrig blev Stulginskis i 1952 officielt dømt af de sovjetiske myndigheder til 25 års fængsel for hans politiske aktiviteter før krigen i Litauen.

Efter Joseph Stalin død i 1956, fik Stulginskis lov til at flytte væk fra Gulag, han returnerede til Litauen SSR. Stulginskis bosatte sig i Kauns, hvor han døde den 22. september 1969, 84 år gammel, han var den sidst overlevende underskrift af Litauens uafhængighedserklæring.

Eksterne henvisninger 

Politikere fra Litauen
Fanger og tilbageholdte af Sovjetunionen
Det Konservative Parti

Det Konservative Parti kan henvise til flere partier:

 et politisk parti i Storbritannien, se Konservative Parti (UK).
 et lille politisk parti i Sverige, se Konservative parti (Sverige).
 et politisk parti i Canada, se Canadas Konservative Parti.
 et politisk parti i Sydafrika, se Sydafrikas Konservative Parti.
 et politisk parti i Danmark, se Det Konservative Folkeparti.
 et politisk parti i Colombia, se Colombias Konservative Parti
 et politisk parti i Rumænien, se Partidul Conservator
 et politisk parti i Polen, se Konservative Parti
 et politisk parti i Island, se Det Konservative Parti (Island).
Groß Disnack

Groß Disnack er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Groß Disnack ligger ca. 6 kilometer nordvest for Ratzeburg, ca. 12 km syd for Lübeck og ca. 12 km nord for Mölln.
I kommunen står radio- og tvsenderen Sender Berkenthin.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Lashkar-e-Taiba

Lashkar-e-Taiba ( ; oversat Gods hær eller De retfærdiges hær) – også skrevet om Lashkar-i-Tayyaba, Lashkar-e-Tayyaba, Lashkar-e-Tayyiba, Lashkar-i-Taiba, Lashkar Taiba eller LeT – er en af de største og mest aktive terror organisationer i det Sydlige Asien, organisationen er baseret i Pakistan. Organisationen blev grundlagt af Hafiz Saeed, Abdullah Azzam og Zafar Iqbal i Afghanistan i 1987, dengang var organisationen blandt andet økonomisk støttet af Osama bin Laden.Organisationen er i dag baseret i Punjab-provinsen i Pakistan med sit hovedkvarter i Muridke og driver her træningslejrer i den pakistanske del af Kashmir. Gruppens hovedformål er at oprette en islamisk stat.

Organisationen er kategoriseret som en terror organisation af Indien, Pakistan, USA, Storbritannien, EU, Rusland og Australien. I december 2008 anklagede den amerikansk efterretningstjenesten dog Pakistans vigtigste efterretningstjeneste, Inter-Services Intelligence (ISI), for at give Lashkar-e-Taiba efterretningshjælp og beskyttelse.

Notater 

Etableret i 1987
Terrorgrupper
Den internationale Clearing-bank

Den internationale Clearing-bank (, BIS) er en international bank, der varetager bl.a. clearing mellem centralbanker. Banken blev etableret i 1930 på baggrund af en aftale mellem regeringerne i Tyskland, Storbritannien, Frankrig, Italien, Belgien, Schweiz, Japan og USA. Banken blev oprindelig etableret for at understøtte betaling af internationale lån og krigsskadeerstatning jf. Versailles-traktaten fra 1919. Banken blev under 2. verdenskrig brugt af nazisterne til håndtering af krigsbytte fra bl.a. jøder. I 1946 blev det besluttet at nedlægge banken, men ordren blev aldrig ført ud i livet.

Referencer

Eksterne henvisninger 
 BIS' hjemmeside 

Banker
Finansiel økonomi
Brynseng Station

Brynseng Station (Brynseng stasjon) er en metrostation på Fellesstrekningen i øst på T-banen i Oslo. Stationen ligger ved den østlige ende af Fellesstrekningen, hvor den deler sig i  Lambertseterbanen og Østensjøbanen med Furusetbanen. Stationen har fire spor: to for tog på Lambertseterbanen og to for Østensjøbanen og Furusetbanen, der deler spor til nabostationen Hellerud.

Eksterne henvisninger 

T-banestationer i Oslo
Etableret i 1966
Helsfyr Station

Helsfyr Station (Helsfyr stasjon) er en metrostation på Fellesstrekningen i øst på T-banen i Oslo. Stationen ligger i Helsfyr i Gamle Oslo. Den er et stort trafikknudepunkt, der betjenes af fire T-banelinjer og mange buslinjer.

Mandag-lørdag i dagtimerne fortsætter linje 1 til Bergkrystallen. Resten af driftstiden ender den på Helsfyr.

I efteråret begyndte en modernisering af stationen, der har fået ny udskymning, opgraderede perroner, tydeligere skiltning og LED-lys. Indkomstpartierne bliver også moderniserede. Moderniseringen skal være færdig inden foråret 2019.

Eksterne henvisninger

Noter 

T-banestationer i Oslo
Etableret i 1966
Emomalii Rahmon

Emomalii Rahmon (,  eller  ; født 5.  oktober 1952 i Danghara, Tadsjikiske SSR) er en tadsjikisk politiker. Han har været statsoverhoved siden 1992 og Tadsjikistans præsident siden 1994. Han repræsenter Folkets Demokratiske Parti i Tadsjikistan(HDKT).

Reference 
 

Nuværende statsoverhoveder
Tadsjikistans præsidenter
Politikere fra Tadsjikistan
Ensjø Station

Ensjø Station (Ensjø stasjon) er en metrostation på Fellesstrekningen i øst på T-banen i Oslo. Stationen ligger i Ensjø mellem Vålerenga, Tøyen og Helsfyr. Stationen er den der ligger nærmest Bilbyen på Ensjø. Stationen selv gør sig bemærket ved at være det eneste stykke på Fellesstrekningen mellem Majorstuen og Brynseng, der ikke ligger i tunnel. Stationen blev påbegyndt opgraderet i sommeren 2012 med fuld genåbning 4. juni 2013. Passagertallene er efterfølgende steget kraftigt.

Jernbanestation? 
I 2007 foreslog Oslo byråd og det daværende Oslo Sporveier at nedlægge Tøyen jernbanestation på grund af dårlig beliggenhed og lav trafik og i stedet samle jernbane og T-bane i en ny terminal for kollektiv trafik ved Ensjø Station. Forslaget er blevet gentaget i Ruters strategiplaner i de efterfølgende år.

I 2012 skrev Jernbaneverket: "Ved Ensjø vil man kunne få kort overgang til Ensjø T-banestation, området er også under udvikling med nye arbejdspladser og boliger. Et flytning af Tøyen til Ensjø vil være et vigtigt tiltag for rejsende på Gjøvikbanen og for udviklingen af Ensjø-området. Et groft overslag over omkostningerne ved at flytte Tøyen st. til Ensjø lyder på 30-40 millioner."

Da Dagsavisen tog sagen op overfor Jernbaneverkets efterfølger Bane Nor i sommeren 2017, oplyste de dog, at de ikke havde planer om at flytte Tøyen Station til Ensjø. I november vedtog bystyret at bede Jernbanedirektoratet om at vurdere konsekvenserne ved at flytte Tøyen Station til Ensjø.

Eksterne henvisninger

Noter 

T-banestationer i Oslo
Etableret i 1966
Lillabrystet ellekrage

Lillabrystet ellekrage (Coracias caudatus) er en skrigefugl, der lever i subsaharisk Afrika.

Kilder og eksterne henvisninger 
 Avibase - the world bird database

Afrikas fugle
Ellekrager
Blåvinget ellekrage

Blåvinget ellekrage () er en skrigefugl, der lever i Afrika.

Noter 
 Avibase - the world bird database

Eksterne henvisninger 

Afrikas fugle
Ellekrager
Slovakiets håndboldlandshold (herrer)

Slovakiets håndboldlandshold for mænd er håndboldlandsholdet i Slovakiet og kontrolleres af Slovakiets håndboldforbund. Holdet blev dannet efter oprettelsen af den slovakiske stat i 1993, og har kun haft begrænset succes i de store internationale slutrunde. Holdet har deltaget i to VM-slutrunder og tre EM-slutrunder og fik en 10.-plads ved VM i 2009 som bedste resultat.

Referencer 

Herrehåndboldlandshold
Landshold (herrer)
MX3000

MX3000 er et togsæt, der benyttes på T-banen i Oslo. Fra 2005 til 2014 er der leveret 115 trevognssæt fra Siemens AG, der nu varetager hele trafikken på T-banen. De kører enkeltvis eller koblet sammen to og to.

Historie 
I løbet af vinteren 2005/2006 afprøvede Oslo T-banedrift nye T-banevogne fra Siemens AG i Østrig, der skulle erstatte hele den eksisterende vognpark. De nye tog havde et nyt udseende og var koblet sammen i trevognssæt. Togene blev bygget med Type V fra Wiener U-Bahn som forbillede. De er lavet, så man kan genindvinde bremseenergi, forudsat at det er andre tog i nærheden, der kan bruge energien. Tanken er at strømforbruget derved potentielt kan reduceres. De første nye tog blev sat i drift i september 2006.

I slutningen af 2010 besluttede Oslos byråd sig for at udnytte den sidste option i aftalen med Siemens til at bestille yderligere 32 MX3000-sæt. Sættene blev leveret fra juni 2012 til december 2013 med fuldførelse 15. februar 2014. Herefter består vognparken af i alt 115 togsæt, der har erstattet alle gamle vogne. Trafikselskabet Ruter har oplyst, at antallet af MX3000 er tilstrækkeligt til både at trafikere Holmenkollbanen og Kolsåsbanen (genåbnet 2014), indføre nyt linjenet på T-banen, fordoble antallet af afgange på Røabanen, betjene Lørenbanen når den åbner (forventet 2016) og fordoble antallet af afgange på Østensjøbanen, når Lørenbanen åbner. Alle tog på alle linjer med undtagelse af Holmenkollbanen kan køres med seksvognssæt.

Noter

Eksterne henvisninger 

T-banen i Oslo
Togsæt
Namibfrankolin

Namibfrankolin () er en fasanfugl, der lever i sydlige Angola og Namibia.

Noter 
 Avibase - the world bird database

Eksterne henvisninger 

Frankoliner
Fugle fra det sydlige Afrika
Alison Eastwood

Alison Eastwood (født 22. maj 1972) er en amerikansk skuespiller, filminstruktør, model, designer. Hun er datter af Clint Eastwood.

Opvækst 
Eastwood blev født i Carmel, Californien som datter af Maggie Johnson og skuespiller og filminstruktør Clint Eastwood. Hun har en bror, jazzmusikeren Kyle Eastwood, og seks halvsøskende; Kimber Eastwood, Scott Eastwood, Kathryn Eastwood, Francesca Eastwood og Morgan Eastwood.

Eastwood gik på Santa Catalina School i Monterey, og Stevenson School i Pebble Beach. I 1990 i en alder af 18 år, blev hun indskrevet på UC Santa Barbara og studerede skuespil. Hun blev dog aldrig færdig.

Karriere 
Eastwood fik nogle professionelle roller i film allerede som barn og teenager, og hun havde sin (ukrediterede) filmdebut i en alder af 7 år i filmen Bronco Billy, der blev instrueret af hendes far. I en alder af 11 år fik hun sin første større rolle i thrilleren Tightrope (1984). Hun arbejdede også som model i Paris, og stod model for flere modemagasiner i både Frankrig og for Vogue i USA. I februar 2003 poserede hun nøgen i Playboy'.

Hun har haft flere filmroller siden sin barndom, inklusive Midnight in the Garden of Good and Evil (1997), Just a Little Harmless Sex (1998), Black and White (1999), Friends & Lovers (1999), If You Only Knew (2000), Power Play (2002), Poolhall Junkies (2003), I'll Be Seeing You (2004) og Once Fallen (2010).

Eastwood havde sin debut som filminstruktør med filmen Rails & Ties fra 2007, hvor Kevin Bacon og Marcia Gay Harden spillede med.

Hun har sit eget tøjmærke kaldet Eastwood Ranch Apparel.

Hun er grundlægger af Eastwood Ranch Foundation, som "yder støtte og finansiel bistand til dyrhjem, redningsgrupper og krisecentre med ansvar for pasning af dyr på livstid eller midlertidig har brug boliger."

Udover at have roller som filmskuespiller, har hun også medvirket i Nat Geo Wild TV programmet Animal Intervention. Hun deltog også i realityshowet Chainsaw Gang'' som en af skulptørernes kærester. Skulptøren, Stacy Poitras, er nu hendes mand, efter de giftede sig 15. marts 2013.

Filmografi

Referencer

Eksterne henvisninger 

 

Skuespillere fra Californien
Filminstruktører fra USA
Modeskabere fra USA
Clint Eastwood
Scott Eastwood

Scott Eastwood (født Scott Clinton Reeves; 21. marts 1986) er en amerikansk skuespiller og model. Han har medvirket i film som Flags of Our Fathers (2006), Gran Torino (2008), Invictus (2009), The Forger (2012), Trouble with the Curve (2012), og Fury (2014). Han var med gyserfilmen Texas Chainsaw 3D fra 2013 med Alexandra Daddario og deltog også i den romantiske film The Longest Ride fra 2015 sammen med Britt Robertson. Han har også været model for parfume Cool Water fra Davidoff. Han er den yngste søn af den prisvindende filminstruktør og skuespiller Clint Eastwood.

Opvækst 
Eastwood blev født i Monterey i Californien og opvoksede på Hawaii.

Han er søn af skuespilleren og filminstruktøren Clint Eastwood og stewardessen Jacelyn Reeves. Han har en yngre søster ved navn Kathryn Reeves, der blev født 2. februar 1988. Han har fem halvsøskende, inklusive Kimber Tunis, Kyle Eastwood, Alison Eastwood, Francesca Fisher-Eastwood og Morgan Eastwood. Han blev færdig med high school i 2005.

Han gik herefter på Loyola Marymount University i Los Angeles, hvor han blev færdig i 2008 med en grad i kommunikation. Han bor nu i San Diego.

Karriere 
Eastwood tog sin moders efternavn i begyndelsen af sin karriere for at undgå nepotisme, selvom der var en anden skuespiller ved navn Scott Reeves. Senere erkendte han dog fordelen ved at bruge Eastwood som efternavn. I 2015 udtalte han, at "Jeg har været til audition på stort set alle min fars film"'. Hvis han ikke får rollen, som ved American Sniper, hører han ikke noget tilbage. "Man får ikke et telefonopkald. Det er ikke noget personligt." Han var kort med i sin fars film Gran Torino fra 2008, og spillede Joel Stransky i Invictus i 2009.

I april 2010 spillede han hovedrollen i Enter Nowhere. Han havde en birolle David Ayers film Fury fra 2014.

Eastwood spillede Luke Collins i filmatiseringen af Nicholas Sparks' roman af samme navn, The Longest Ride, hvor Britt Robertson også spillede med. Filmen havde premiere i april 2015.

Eastwood blev castet sammen med Joseph Gordon-Levitt og Shailene Woodley til den biografiske film Snowden, der blev instrueret af Oliver Stone og var sat til at have premiere i maj 2016. Han har også en rolle i Suicide Squad, der er en filmatisering DC Comics tegneserie. Den har premiere i august 2016. I september 2015 fik han en hovedrolle i actionfilmen Overdrive'', der begyndte at filme i Paris og Marseilles i januar 2016.

I 2015 optrådte han i musikvideoen til Taylor Swifts sang "Wildest Dreams".

Filmografi

Referencer

Eksterne henvisninger 
 

Skuespillere fra Californien
Clint Eastwood
Johanna Loisinger, grevinde af Hartenau

Johanna Maria Louise Loisinger (18. april 1865 i Pressburg (dengang i Kongeriget Ungarn, nu Bratislava i Slovakiet) – 20. juli 1951 i Wien), var en østrigsk (og tjekkoslovakisk) opera-sangerinde, der også var virtuos på klaver. 

I kraft af sit ægteskab med den tidligere regerende fyrste Alexander 1. af Bulgarien blev hun grevinde af Hartenau.

Mozart-sangerinde 
Som sopran tolkede Johanna Loisinger især Mozart. Hun optrådte på operaerne i Prag, Troppau, Linz og derefter på hofteateret i Darmstadt (det senere Staatstheater Darmstadt).

Grevinde af Hartenau 
Den 6. februar 1889 giftede  Johanna Loisinger sig med Alexander 1. af Bulgarien (1857 – 1893), der havde været Bulgariens regerende fyrste fra 1879 til 1886.

Brylluppet fandt sted i Menton på Den franske Riviera. Det var et morganatisk ægteskab. Allerede den 11. januar 1889 havde storhertug Ludvig 4. af Hessen og ved Rhinen udnævnt sin fætter til greve af Hartenau. Derfor blev Johanna Loisinger og Alexander 1. kendte som greven og grevinden af Hartenau. 

Johanna Loisinger og Alexander 1. blev forældre til greve Assen af Hartenau (1890 – 1965) og komtesse Zwetana af Hartenau (1893 – 1935). 

Greve Assen Ludwig Alexander af Hartenau blev diplomat og en fremtrædende embedsmand i det østrigske finansministerium. Han giftede sig i 1934 med Bertha Hussa-Lamos (1892–1971), og han adopterede hendes søn Wilhelm Hussa-Polaczek (født 1915). 

Wilhelm von Hartenau (tidligere Hussa-Polaczek) giftede sig med baronesse Maria Elisabeth Klein von Wisenberg (født 1919). Deres tre børn fik efternavnet von Hartenau. 

Fra 1924 til 1927 var komtesse Marie Therese Vera Zwetana af Hartenau gift med Dr. Charles Hercule Boissevain. Zwetana af Hartenau fik ingen børn.

Senere liv 
Efter Alexander 1. af Bulgarien tidlige død bevilgede den bulgarske stat grevinde Johanna af Hartenau en årlig enkepension på 50.000 leva. 

Familien havde boet i Graz, men efter sin mands død flyttede grevinden af Hartenau til Wien sammen med sine børn. Hun blev protektor for flere musikalske organisationer, bl.a. Universität Mozarteum i Salzburg. Hun blev også præsident for Wiener Symphonikerne (Wiener Symphoniker). 

Huset Hessen-Darmstadt
Operasangere
Francesca Eastwood

Francesca Ruth Eastwood (født 7. august 1993) er en amerikansk skuespiller, model, tv-personlighed og societet. Hun er kendt for at medvirke i Mrs. Eastwood & Company, der var E!'s realityserie der omhandlede hendes familie.

Opvækst 
Eastwood blev født i Redding i Californien som datter af skuespillerne Frances Fisher og Clint Eastwood. Hun har fire halvsøstre; Kimber Tunis, Alison, Kathryn Reeves og Morgan; og to halvbrødre; Kyle og Scott. 

Hun gik på Stevenson School i Pebble Beach.

Karriere 
Eastwood medvirkede i realityserien Mrs. Eastwood & Company da det havde premiere 20. maj 2012. Det omhandlede hende, og hendes stedmor, Dina Eastwoods og hendes halvsøster Morgan Eastwood. I en episode hendes daværende kæreste, fotografen Tyler Shields, der filmer mens de brænder og ødelægger en brikintaske fra Hermès til en værdi af $100.000 under en fotosession. Dette fik folk til at sende hende dødstrusler, og der var mange andre negative reaktioner. Da Shields blev spurgt om kontroversen svarede han, at "folk bruger 200k på et albucover de bruger millioner på catering på film, de bruger penge til at skabe ting-det er alt hvad jeg gør her."

Den 29. november 2012 meddelte E! Network at Eastwood havde fået titlen som Miss Golden Globe 2013. I 2005 modtog hende halvsøster Kathyl Eastwood samme pris.

I 2014 havde hun en lille birolle i filmen Jersey Boys, der er instrueret og produceret af hendes far.

Privatliv 
I 2012 boede hun og kæresten, Tyler Shields, sammen i Los Angeles.

I 2013 boede hun stadig i Los Angeles og gik på University of Southern California.
Den 17. november 2013 giftede hun sig med Jordan Feldstein, der er Jonah Hills bror, ved en lille cerimoni i spillebyen Las Vegas i Nevada. Den 25. november ansøgte Eastwood om at få annulleret ægteskabet efter kun en uges sammen.

Filmografi

Referencer

Eksterne henvisninger 
 
 

Skuespillere fra Californien
Clint Eastwood
Karl 6.

Karl 6 kan henvise til forskellige regenter med dette navn:

 Karl 6. af Frankrig (1368-1422) - "Karl den Gale", konge af Frankrig fra 1380.
 Karl 6. (Tysk-romerske rige) (1685-1740) - kejser af Det Tysk-romerske rige fra 1711 til 1740.
Karl 7.

Karl 7. kan henvise til flere forskellige regenter med dette navn:

 Karl Sverkersson af Sverige (død 1167) - konge af Sverige som Karl 7. (mere korrekt Karl 1.) fra 1161 til 1167
 Karl 7. af Frankrig (1403-1461) - "den Sejrrige", konge af Frankrig fra 1422 til 1461.
 Karl 7. (Tysk-romerske rige) (1697-1745) - kejser af Det Tysk-romerske rige fra 1742 til 1745.
 Karl 3. af Spanien (1716-1788 - konge af Napoli som Karl 7. fra 1734 til 1759
Æresordenen (Grækenland)

Æresordenen (græsk: Τάγμα της Τιμής) er en græsk orden. Den blev indstiftet ved lov af 18. august 1975. Ordenen kan tildeles både grækere og udlændinge. Æresordenen blev oprettet som erstatning for den kongelige Georg 1.s Orden, som blev afskaffet da Grækenland i 1975 gik over til republikansk statsform. Republikkens præsident er ordenens stormester. Æresordenen rangerer efter Frelserens Orden, men foran Føniksordenen og Velgørenhedens orden i det nuværende græske ordensvæsen.

Inddeling
Æresordenen er inddelt i fem klasser:
 Storkors ('Μεγαλόσταυρος')
 Storofficer ('Ανώτερος Ταξιάρχης')
 Kommandør ('Ταξιάρχης')
 Guldkors ('Χρυσός Σταυρός')
 Sølvkors ('Αργυρός Σταυρός')

Insignier
Insignierne for Æresordenen fandt sin endelige form i 1984. Ordenstegnet består siden da af et blåemaljeret kors med arme som smaller ind mod korsmidten. Midtmedaljonen bærer et portræt ad gudinden Athene i profil, i guldrelief på blå baggrund. Medaljonen er omgivet af et bord i hvid emalje hvor indskriften "Ο ΑΓΑΘΟΣ ΜΟΝΟΣ ΤΙΜΗΤΕΟΣ" (kun den retfærdige skal æres) er placeret. Bagsiden bærer Grækenlands nationalvåben omgivet af indskriften "ΕΛΛΗΝΙΚΗ ΔΗΜΟΚΡΑΤΙΑ 1975" (Græske republik 1975). Ordensstjernen har otte grupper af takker og bærer hele ordenskorset. Ordensbåndet er mørkeblåt med mørkegule kantstriber.

Tildeling
Æresordenen tildeles græske statsborgere som har udmærket sig med fortjenester af fædrelandet. Indsats i alle sektorer, offentlig tjeneste, handel, skibsfart, industri, videnskab, kunst og litteratur kan hædres ved tildeling af ordenen. Republikkens premierminister udnævnes altid til storkors af Æresordenen. Ordenen benyttes også til belønning af indsats i forsvaret, kystvagten, politiet og brandvæsenet. Ordenen tildeles da efter modtagerens rang. Æresordenen kan også tildeles udlændinge som har bidraget til at hæve Grækenlands stilling udenlands.

Kilder
 Dimitris Giannogolou: "Greece" i Guy Stair Sainty og Rafal Heydel-Mankoo: World Orders of Knighthood and Merit, andet bind, Buckingham: Burke's Peerage, 2006, s. 1166–1168.
Dimitri Romanoff: The orders, medals and history of Greece, Rungsted Kyst: Balkan Heritage, 1987.

Eksterne henvisninger 
The Order of Honour  Presidency of the Hellenic Republic

Ordener, dekorationer og medaljer fra Grækenland
Etableret i 1975